b'\n_START_ARTICLE_\nApples and Oranges\n_START_SECTION_\nIzpild\xc4\xabjums telev\xc4\xabzij\xc4\x81\n_START_PARAGRAPH_\nPink Floyd izpild\xc4\xabja \xc5\xa1o dziesmu sav\xc4\x81 pirmaj\xc4\x81 vieso\xc5\xa1an\xc4\x81s reiz\xc4\x93 k\xc4\x81d\xc4\x81 no amerik\xc4\x81\xc5\x86u telev\xc4\xabzijas p\xc4\x81rraid\xc4\x93m. V\xc4\x93l\xc4\x81k, kad Baretu jau bija nomain\xc4\xabjis Deivids Gilmors, grupa \xc5\xa1ai dziesmai aug\xc4\xbcu veikal\xc4\x81 Be\xc4\xbc\xc4\xa3ij\xc4\x81 nofilm\xc4\x93ja ar\xc4\xab videoklipu. Lai gan ska\xc5\x86ai tika izmantots ori\xc4\xa3in\xc4\x81lais studijas ieraksts ar Bareta solovok\xc4\x81lu, videoklip\xc4\x81 redzams, ka l\xc5\xabpas kustina Rod\xc5\xbeers Voterss.\n_START_SECTION_\nKomerci\xc4\x81lie pan\xc4\x81kumi\n_START_PARAGRAPH_\nApples and Oranges bija pirmais grupas singls, kas neiek\xc4\xbcuva Lielbrit\xc4\x81nijas p\xc4\x81rdot\xc4\x81ko dziesmu topos, t\xc4\x81d\xc4\x93\xc4\xbc Pink Floyd Amerikas izdev\xc4\x93ju komp\xc4\x81nija Tower Records \xc5\xa1\xc4\xab singla viet\xc4\x81 izdeva Flaming/The Gnome. Rod\xc5\xbeers Voterss vainu singla sliktajos komerci\xc4\x81lajos pan\xc4\x81kumos vainoja producentu Normenu Smitu:_NEWLINE_"Apples and Oranges izn\xc4\xabcin\xc4\x81ja producents. T\xc4\x81 bija sasod\xc4\xabti laba dziesma"\n_START_SECTION_\nP\xc4\x81rizdevumi\n_START_PARAGRAPH_\nLai gan abas singla puses bija pieejamas ar\xc4\xab Stereo versij\xc4\x81, singls tika izdots Mono, kas bija nekvalitat\xc4\xabvs; ar\xc4\xab \xc5\xa1is apst\xc4\x81klis bie\xc5\xbei tiek vainots neveiksm\xc4\x93. Singla b-puses dziesmas Paintbox Stereo versija pirmo reizi tika izdota 1971. gada izlas\xc4\x93 Relics, bet Apples and Oranges Stereo versija tapa pieejama tikai 1974. gad\xc4\x81.\n_START_SECTION_\nCit\xc4\x81ts\n_START_PARAGRAPH_\nSids Barets dziesmu raksturojot ir teicis:_NEWLINE_"T\xc4\x81 ir priec\xc4\xabga dziesma un taj\xc4\x81 ir j\xc5\xabtami Ziemassv\xc4\x93tki. T\xc4\x81 ir par meiteni, ko redz\xc4\x93ju staig\xc4\x81jam pa Ri\xc4\x8dmondu."'